Diari Oficial de la Generalitat Valenciana


Sumari del DOGV 6000, del 24-04-2009 (2009/4233)

Acord de 3 de març de 2009, de la Junta de Govern del Col·legi Oficial d'Aparelladors i Arquitectes Tècnics de València, pel qual s'aprova la creació de tres fitxers de dades de caràcter personal.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6000

Data del DOGV
:   24-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/4233


Data del document
:   03-03-2009

Organisme emissor
:   Col·legi Oficial d'Aparelladors i Arquitectes Tècnics de València

Tipus de document
:   Acord

Anàlisi jurídica

 Descriptors 

:   * col·legi professional
    * legislació
    * dades personals
    * base de dades

Acord de 3 de març de 2009, de la Junta de Govern del Col·legi Oficial d'Aparelladors i Arquitectes Tècnics de València, pel qual s'aprova la creació de tres fitxers de dades de caràcter personal. [2009/4233]  
El Col·legi Oficial d'Aparelladors i Arquitectes Tècnics de València és una corporació de dret públic amb personalitat jurídica pròpia i plena capacitat per al compliment dels seus fins, d'acord amb el que estableix la Llei 2/1974, de Col·legis Professionals, de 13 de febrer i el que preveu el seu estatut propi, aprovat pel Consell General dels Col·legis Oficials d'Aparelladors i Arquitectes Tècnics.  
Com a corporació de dret públic, i en els termes que figuren en la jurisprudència del Tribunal Constitucional, en sentències com les de 20/1988 i 87/1989, correspon als col·legis professionals l'exercici de totes aquelles funcions d'interès públic que directament i en relació amb la professió li siguen encomanades pel legislador o bé li siguen delegades per l'administració.  
En virtut d'això, de conformitat amb el que disposa l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, la Junta de Govern del Col·legi d'Aparelladors i Arquitectes Tècnics de València, en sessió celebrada el dia 3 de març de 2009 va acordar per unanimitat, la creació de tres fitxers públics amb dades de caràcter personal en els termes següents:  
Primer  
Es creen els fitxers de dades de caràcter personal de titularitat pública responsabilitat del Col·legi d'Aparelladors i Arquitectes Tècnics de València que s'indiquen en els annexos de la present disposició i que hauran d'adequar-se als termes i condicions previstos en l'article 20 de la Llei Orgànica 15/1999, de 13 de desembre, de Protecció de Dades Caràcter Personal i disposicions de desplegament, en particular a les establides en el Reial Decret 1720/2007 de 21 de desembre, pel que s'aprova el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal.  
Segon  
El Col·legi Oficial d'Aparelladors i Arquitectes Tècnics de València, com a responsable dels fitxers i tractaments, adopta les mesures necessàries per a garantir que les dades de caràcter personal que hi figuren s'usen per a les finalitats i funcions de dret públic que té encomanades i reconegudes en la Llei de Col·legis Professionals 2/1974, de 13 de febrer i la resta de normativa de caràcter general, en relació amb la Llei Orgànica 15/1999, de 13 de desembre, de Protecció de Dades de Caràcter Personal.  
DISPOSICIONS FINALS  
Primera  
De la present disposició es traslladarà a l'Agència Espanyola de Protecció de Dades, d'acord amb el que disposa l'article 39.2.a de la Llei Orgànica 15/1999, de 13 de desembre, de Protecció de Dades de Caràcter Personal, que disposa que seran objecte d'inscripció en el Registre General de Protecció de Dades els fitxers dels quals siguen titulars les administracions públiques. Així mateix, i en l'article 55 del Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/1999, s'assenyala que tot fitxer de dades de caràcter personal de titularitat pública serà notificat a l'Agència Espanyola de Protecció de Dades per l'òrgan competent de l'administració responsable del fitxer per a la seua inscripció en el Registre General de Protecció de Dades, en el termini de trenta dies des de la publicació de la seua norma o acord de creació en el diari oficial corresponent.  
Segona  
La present disposició entrarà en vigor l'endemà de la seua publicació en el Diari Oficial de la Comunitat Valenciana.  
ANNEX I  
a) Nom i descripció del fitxer: Col·legiats, fitxer manual i automatitzat que conté dades de caràcter personal dels col·legiats.  
b) Finalitat del fitxer i usos que s'hi preveuen: gestió de dades personals i professionals de col·legiats a l'efecte de les funcions legal i estatutàriament atribuïdes al Col·legi Oficial d'Aparelladors i Arquitectes Tècnics de València. Ordenació i control de l'activitat professional. Incorporació del col·legiat a l'exercici de les funcions públiques, per a allò en què siguen requerits. Ordenar en l'àmbit de la seua competència l'activitat professional dels col·legiats, vetllant per l'ètica i dignitat professional i exercir la facultat disciplinària en l'ordre professional i col·legial. Gestió de quotes i drets col·legials. Llistats de pèrits judicials i extrajudicials.  
c) Persones o col·lectius sobre els quals es pretén obtindre dades de caràcter personal: els col·legiats del Col·legi Oficial d'Aparelladors i Arquitectes Tècnics de València.  
d) Procediment d'arreplega de dades de caràcter personal: a través del mateix interessat.  
e) Estructura bàsica del fitxer i descripció dels tipus de dades de caràcter personal que hi ha incloses:  
- Dades de caràcter identificatiu: nom, cognoms, DNI/NIF, dades bancàries, adreça postal, adreça electrònica, telèfon, fax i número de col·legiat.  
- Dades acadèmiques i professionals: formació i titulacions.  
- Dades relatives a infraccions: infraccions administratives.  
f) Cessions de dades de caràcter personal i, si és el cas, transferències de dades que es prevegen a tercers països: Consell General, consells de col·legis autonòmics i col·legis oficials de la mateixa professió, òrgans jurisdiccionals, administracions públiques i qualsevol altra legalment establida o consentida expressament pels afectats.  
g) Òrgan responsable del fitxer: Col·legi Oficial d'Aparelladors i Arquitectes Tècnics de València.  
h) Serveis o unitats en què poden exercitar-se els drets d'accés, rectificació, cancel·lació i oposició:  
Col·legi Oficial d'Aparelladors i Arquitectes Tècnics de València  
C/ Colom, 42   
46160 València  
i) Mesures de seguretat amb indicació del nivell exigible: nivell bàsic.  
ANNEX II  
a) Nom i descripció del fitxer: Visats col·legials, fitxer manual i automatitzat que conté dades de caràcter personal dels col·legiats i promotors d'obra necessàries per a la gestió dels visats dels encàrrecs i treballs professionals.  
b) Finalitat del fitxer i usos previstos que s'hi preveuen: gestió dels visats de nota d'encàrrec d'intervenció professional dels col·legiats a l'efecte de complir les funcions legalment i estatutàriament atribuïdes al Col·legi. Registre i control de les intervencions professionals dels col·legiats. Elaboració d'estadístiques.  
c) Persones o col·lectius sobre els quals es pretén obtindre dades de caràcter personal: els col·legiats del Col·legi Oficial d'Arquitectes Tècnics i Aparelladors de València.  
d) Procediment d'arreplega de dades de caràcter personal: a través del mateix interessat mitjançant les notes d'encàrrec de pressupostos facilitades pels col·legis i promotors d'obra o propietaris que els encarreguen la intervenció professional.  
e) Estructura bàsica del fitxer i descripció dels tipus de dades de caràcter personal que hi ha incloses:  
- Dades de caràcter identificatiu: nom, cognoms, DNI/NIF, dades bancàries, adreça postal, adreça electrònica, telèfon, fax i número de col·legiat, dades identificatives del client promotor de l'obra.  
- Dades de detall d'ocupació: tipus de treball, autor del projecte, honoraris pressupostats i forma de pagament.  
f) Cessions de dades de caràcter personal i, si és el cas, transferències de dades que es prevegen a tercers països:   
agents intervinents en l'obra, construcció, instal·lació o servei professional (propietari, promotor, constructor, coordinador de seguretat i salut i altres tècnics facultatius).  
Consell General, consells autonòmics i col·legis oficials de la professió.  
Administracions públiques competents.  
Tribunals.  
Interessats legítims, contractants i destinataris del servei professional i els seus drethavents.  
g) Òrgan responsable del fitxer: Col·legi Oficial d'Arquitectes Tècnics i Aparelladors de València.  
h) Serveis o unitats en què poden exercitar-se els drets d'accés, rectificació, cancel·lació i oposició:  
Col·legi Oficial d'Arquitectes Tècnics i Aparelladors de València  
C/ Colom, 42   
46140 València  
i) Mesures de seguretat amb indicació del nivell exigible: nivell bàsic.  
ANNEX III  
a) Nom i descripció del fitxer: Registre de Societats Professionals, fitxer manual i automatitzat que conté dades de caràcter personal necessàries per a la gestió i administració del Registre de Societats Professionals.  
b) Finalitat del fitxer i usos que s'hi preveuen: gestió de dades personals i professionals de col·legiats a l'efecte de les funcions legal i estatutàriament atribuïdes al Col·legi Oficial d'Aparelladors i Arquitectes Tècnics de València. Ordenació i control de l'activitat professional. Incorporació del col·legiat a l'exercici de les funcions públiques, per a allò en què siguen requerits. Ordenar en l'àmbit de la seua competència l'activitat professional dels col·legiats, vetllant per l'ètica i dignitat professional i exercir la facultat disciplinària en l'ordre professional i col·legial. Gestió de quotes i drets col·legials.  
c) Persones o col·lectius sobre els quals es pretén obtindre dades de caràcter personal: els col·legiats del Col·legi Oficial d'Aparelladors i Arquitectes Tècnics de València.  
d) Procediment d'arreplega de dades de caràcter personal: a través del mateix interessat.  
e) Estructura bàsica del fitxer i descripció dels tipus de dades de caràcter personal que hi ha incloses:  
- Dades de caràcter identificatiu: nom, cognoms, DNI/NIF, dades bancàries, adreça postal, adreça electrònica, telèfon, fax i número de col·legiat.  
- Dades professionals: indicació de la condició o no de soci professional, condició d'administrador o representant de la societat, titularitat de les accions, amb dret o no de vot, capital social i patrimoni social en cas de societats no capitalistes.  
f) Cessions de dades de caràcter personal i, si és el cas, transferències de dades que es prevegen a tercers països: Consell General, consells de col·legis autonòmics i col·legis oficials de la mateixa professió, òrgans jurisdiccionals, administracions públiques i qualsevol altra legalment establida o consentida expressament pels afectats.  
g) Òrgan responsable del fitxer: Col·legi Oficial d'Aparelladors i Arquitectes Tècnics de València.  
h) Serveis o unitats en què poden exercitar-se els drets d'accés, rectificació, cancel·lació i oposició:  
Col·legi Oficial d'Aparelladors i Arquitectes Tècnics de València  
C/ Colom, 42   
46254 València  
i) Mesures de seguretat amb indicació del nivell exigible: nivell bàsic.  
València, 3 de març de 2009.- El secretari: Edmundo Sanchis Oliver.